কোন  হরতালেই ২১ আগস্ট হত্যাকাণ্ডের বিচার কাজ ব্যাহত করতে পারবে না বলে হানিফ জানান। বিএনপি-জামায়াতের ডাকা ৪৮ ঘণ্টার হরতালের প্রথম দিন সংসদে বিরোধী দলীয় চিফ হুইপ আহতের ঘটনায় হানিফ বলেন, জয়নুল আবদিন ফারুক জাতীয় সংসদ এলাকায় মিছিল-মিটিং নিষিদ্ধ থাকলেও তা করে আইন অমান্য করেছেন। সেই সময় পুলিশ দায়িত্ব পালন করেছে উল্লেখ করে হানিফ বলেন, বিএনপি-জামায়াতের শাসনামলে সাবেক স্বরাষ্ট্রমন্ত্রী মোহাম্মদ নাসিম, মতিয়া চৌধুরীসহ অন্যান্য নেতৃবৃন্দকে পুলিশ কিভাবে লাঞ্ছিত করেছিল জাতি ভুলে যায়নি। তারপরও জয়নুল আবদিনের ঘটনায় আওয়ামী লীগ দুঃখ  প্রকাশসহ সংসদেও বিষয়টি নিয়ে আলোচনা করেছে। মাহবুব-উল-আলম হানিফ হরতালের মত নেতিবাচক ধ্বংসাত্মক রাজনীতি ছেড়ে জনগণের কল্যাণে সংসদে যোগ দেয়ার জন্য বিএনপির প্রতি আহ্বান জানান।